Ο **Α.Π.Σ. Πανθρακικός** είναι ελληνική ομάδα ποδοσφαίρου με έδρα την Κομοτηνή. Ιδρύθηκε το 1963, είναι από τις ιστορικές ομάδες της Θράκης και έμβλημα της είναι ο αναμμένος πυρσός. 

Ο «Α.Π.Σ. Πανθρακικός ΠΑΕ» αγωνιζόταν στις επαγγελματικές κατηγορίες έως το 2017. Το καλοκαίρι του 2017, ο Πανθρακικός ανακοίνωσε την διάλυση της ομάδος και τον υποβιβασμό στις τοπικές κατηγορίες. Αγωνιζόταν στην Α’ Κατηγορία Ε.Π.Σ. Θράκης μέχρι το 2022 όταν κέρδισε την άνοδο τού και πάλι στις εθνικές κατηγορίες.

Ιστορία
-------

### 1964-2004

Αν και επίσημα εμφανίζεται ως έτος ίδρυσης το 1963, από τα στοιχεία προκύπτει ότι ο «Αθλητικός Ποδοσφαιρικός Σύλλογος Πανθρακικός» δημιουργήθηκε το 1964 από τη συγχώνευση των ομάδων ΑΕ Κομοτηνής (έτος ίδρυσης 1936) και «Ορφέας Κομοτηνής» (έτος ίδρυσης 1948).

Από τα αρχεία και τα δημοσιεύματα της εποχής φαίνεται ότι η ΑΕ Κομοτηνής αγωνίστηκε στο πρωτάθλημα της Β' Εθνικής το 1962-63 και ο Ορφέας Κομοτηνής το 1963-64. Η πρώτη εμφάνιση του ΑΠΣ Πανθρακικός έγινε, στο ερασιτεχνικό πρωτάθλημα Θράκης, την περίοδο 1964-65. Σε ένα πρωτάθλημα με 5 ομάδες της Θράκης κατέλαβε την 1η θέση, αλλά, λόγω του περίεργου, με συνεχείς αλλαγές και συμβιβασμούς, "μη συστήματος" που ίσχυε, δεν προβιβάστηκε στη Β' Εθνική. Από το 1965 ως το 1969 αγωνίστηκε στο τρίτο, με διάφορα ονόματα, ποδοσφαιρικό επίπεδο.

Προβιβάστηκε και αγωνίστηκε, για πρώτη φορά την περίοδο 1969-70, στη Β΄ Εθνική, στον 3ο όμιλό της. Αγωνίστηκε για πολλά χρόνια σ' αυτήν, ακόμη κι όταν η κατηγορία αναδιαρθρώθηκε, με μείωση του αριθμού των ομάδων, σε 2 ομίλους το 1975-76. Την περίοδο 1977-78 υποβιβάστηκε στις ερασιτεχνικές κατηγορίες, αλλά επανήλθε άμεσα την επόμενη χρονιά. Την περίοδο 1982-83 μαζί με αρκετές ομάδες υποβιβάστηκε από τη Β΄ Εθνική, καθώς παρέμειναν στην κατηγορία μόλις εννέα ομάδες λόγω της δημιουργίας της Γ΄ Εθνικής. Στην πρώτη του χρονιά στην Γ΄ Εθνική υποβιβάστηκε στις ερασιτεχνικές κατηγορίες, επανήλθε όμως άμεσα στην εν λόγω κατηγορία και παρέμεινε για ακόμη δύο περιόδους. 

Από το 1987 ως το 1996 ο Πανθρακικός, διανύοντας μια άσχημη περίοδο, συμμετείχε κυρίως στο πρωτάθλημα της Δ΄ Εθνικής, αλλά και στην Α' Κατηγορία ΕΠΣ Θράκης το 1988-89 και 1994-95. Την περίοδο 1996-98, μετά από συγχώνευση με τον Ορφέα Ξυλαγανής, αγωνίστηκε στην Δ΄ Εθνική με επωνυμία "*Πανθρακικός Ξυλαγανής*". Στο τέλος της περιόδου 1997-98, μετά τη λύση της συγχώνευσης μεταξύ Ορφέα Ξυλαγανής και Πανθρακικού, η ομάδα ξεκίνησε και πάλι αυτόνομη πορεία. Αγωνιζόμενη στην Α' ΕΠΣ Θράκης το 1998-99, παραιτήθηκε από το πρωτάθλημα κατά τη διάρκειά του, λόγω οικονομικών προβλημάτων. Τη διετία 1999-2001 αγωνίστηκε στη Β' ΕΠΣ Θράκης, ουσιαστικά χωρίς διοίκηση, με πολύ νεαρούς, εφήβους ποδοσφαιριστές της περιοχής. Καθήκοντα διοίκησης εξασκούσε *ομάδα φιλάθλων*, που κάλυπτε στοιχειωδώς τις οικονομικές ανάγκες του συλλόγου.

Την περίοδο 2001-03, με πρόεδρο τον Παναγιώτη Μαργαρίτη και προπονητή τον Σάκη Σκουλή, η ομάδα ανασυντάχθηκε και προβιβάστηκε δύο κατηγορίες από τη Β' ΕΠΣ Θράκης στην Δ΄ Εθνική, τερματίζοντας την πρώτη χρονιά (2003-04) στην 5η θέση με προπονητή τον Αντώνη Μιχαλακόπουλο.

* Η ίδρυση (1964)Η ίδρυση (1964)
* Η ομάδα το 1965Η ομάδα το 1965
* Η ομάδα το 1974Η ομάδα το 1974

### 2004-2016

Η αλλαγή επιπέδου από τις συνεχείς ανόδους και η ανάγκη να εξελιχθεί περαιτέρω η ομάδα, έφεραν αλλαγές στη διοίκησή της το 2004. Εισήλθαν, αναλαμβάνοντας ενεργό ρόλο, παράγοντες με μεγαλύτερες οικονομικές δυνατότητες, ο Θοδωρής Σαββάκης,ο Γιώτης Ξενοδοχίδης, ο Γιάννης Κιτζίδης κι αργότερα ο Τάσος Καραολάνης. Με προπονητή τον Κώστα Βασιλακάκη η ομάδα τερμάτισε 1η την περίοδο 2004-05 στην Δ΄ Εθνική, με αποτέλεσμα τον προβιβασμό της στην τρίτη εθνική κατηγορία, όπου την περίοδο 2005-06 κατέλαβε την 3η θέση στον Βόρειο όμιλο. Αντιμετώπισε σε αγώνα κατάταξης, που έγινε στη Λάρισα, για την άνοδο στη Β΄ Εθνική τον Μεσσηνιακό, όπου ηττήθηκε με 1-0, πήρε όμως την άνοδο αναπληρώνοντας το κενό του Ακράτητου που, εκείνη την περίοδο, διαλύθηκε.

Την πρώτη χρονιά στη Β΄ Εθνική (2005-06), αρχικά με προπονητή τον Ζήση Τσέκο, τον Γιάννη Γούναρη και τελικά τον Κώστα Βασιλακάκη και πάλι, ο Πανθρακικός τερμάτισε 11ος. Την περίοδο 2007-08, μετά από πετυχημένη πορεία, τερμάτισε στην 3η θέση κατακτώντας την άνοδο στην ανώτερη ελληνική κατηγορία Σούπερ Λίγκα. Ο ιστορικής σημασίας αγώνας που σφράγισε την άνοδο ήταν ο τελευταίος της περιόδου, όταν την 1η Ιουνίου 2008 στο γήπεδο Ζωγράφου (Αθήνα), παρουσία περίπου 800 φιλάθλων του επικράτησε με 1-0 του Ηλυσιακού. 

Το τέλος της περιόδου 2008-09, στην παρθενική του εμφάνιση στη μεγάλη κατηγορία με προπονητή τον Βέλγο Εμίλιο Φερέρα, βρήκε τον Πανθρακικό στην 11η θέση, πραγματοποιώντας την καλύτερη ως τότε πορεία στην ιστορία του. Την αμέσως επόμενη περίοδο 2009-10, καταλαμβάνοντας τη 16η θέση, υποβιβάστηκε στη Β΄ Εθνική. Την περίοδο 2010-11 η ομάδα είχε ως στόχο την άμεση επιστροφή της στη μεγάλη κατηγορία αλλά ο κακός σχεδιασμός, τα μέτρια αποτελέσματα και εξ αυτού του γεγονότος οι συνεχείς αλλαγές προπονητών (Κώστας Βασιλακάκης, Εμίλιο Φερέρα και Σάββας Παντελίδης) την οδήγησαν στην 7η θέση.

Την επόμενη περίοδο (2011-12) συνέχισε στην τεχνική ηγεσία ο Σάββας Παντελίδης, χτίζοντας την ομάδα με στόχο την επάνοδο στη Σούπερ Λίγκα. Ο Πανθρακικός, διαγράφοντας μια θαυμάσια πορεία, αναδείχθηκε πρωταθλητής Β΄ Εθνικής, για πρώτη φορά σε επαγγελματική κατηγορία ποδοσφαίρου, επιτυγχάνοντας παράλληλα την άνοδό του έπειτα από δύο χρόνια απουσίας.

Το 2012-13 διατηρήθηκε αρχικά στη θέση του προπονητή ο Σάββας Παντελίδης, αντικαταστάθηκε όμως από τον Παύλο Δερμιτζάκη, που πέτυχε τελικά την αποφυγή του υποβιβασμού και παράλληλα την κατάληψη της καλύτερης θέσης στην ιστορία της ομάδας μέχρι εκείνη την περίοδο (10η). Την ίδια περίοδο στο Κύπελλο Ελλάδος ο Πανθρακικός κατάφερε να φτάσει για πρώτη φορά στην ιστορία του μέχρι τα ημιτελικά του θεσμού, όπου και αποκλείστηκε από τον μετέπειτα νικητή της διοργάνωσης και πρωταθλητή Ολυμπιακό.

Το 2013-14 ανέλαβε την ομάδα ο προπονητής Απόστολος Μάντζιος και την οδήγησε εκ νέου σε άνετη εξασφάλιση της παραμονής, τερματίζοντας ξανά στη 10η θεση ανάμεσα σε 18 ομάδες. Την επόμενη χρονιά (2014-15) ο Απόστολος Μάντζιος συνέχισε στον πάγκο της ομάδας, τα μέτρια αποτελέσματα όμως οδήγησαν στην πρόσληψη του Χοσέ Εμανουέλ Ρόκα Κάσες που ανέλαβε στο δεύτερο μισό του πρωταθλήματος κι έπειτα από μεγάλη μάχη πολλών αγωνιστικών κι ένα εντυπωσιακό σερί θετικών αποτελεσμάτων στους τελευταίους αγώνες, κατάφερε τελικά να παραμείνει στην κατηγορία, μόλις την τελευταία αγωνιστική, νικώντας στο τοπικό ντέρμπι την Ξάνθη, τερματίζοντας στη 12η θέση. Την περίοδο 2015-16 όμως δεν τα κατάφερε, τερματίζοντας στη 15η (προτελευταία) θέση, που είχε ως αποτέλεσμα τον υποβιβασμό του στη Football League (Β’ Εθνική), έπειτα από τέσσερις συνεχείς παρουσίες στη μεγάλη κατηγορία.

* Πανθρακικός (2009-10)Πανθρακικός (2009-10)
* Εναντίον του Εργοτέλη (2009-10)Εναντίον του Εργοτέλη (2009-10)

### 2016 έως σήμερα

Την περίοδο 2016–17 αποκλείστηκε από τη Football League λόγω οικονομικών προβλημάτων. Με απόφαση της διοίκησης η οποία μην μπορώντας να αντέξει τα οικονομικά βάρη, σε συνδυασμό με την απόφαση της αφαίρεσης των βαθμών, οι ποδοσφαιριστές ενημερώθηκαν ότι κατά 99% η ομάδα δεν θα συνεχίσει στο πρωτάθλημα και η οριστική απόφαση διάλυσής της ανακοινώθηκε την Παρασκευή 27 Ιανουαρίου 2017.

Την περίοδο 2017-18 ξεκίνησε στη Β' ερασιτεχνική κατηγορία της ΕΠΣ Θράκης και κέρδισε την άνοδο στην Α' Ερασιτεχνική, ως δευτεραθλητής, πίσω από την ομάδα της Βιστωνίδας Κοπτερού. 

Την περίοδο 2018-19 αγωνίστηκε στην Α' ερασιτεχνική κατηγορία ΕΠΣ Θράκης και τερμάτισε στην τρίτη θέση με την λήξη της κανονικής διάρκειας της κατηγορίας και στην τέταρτη με την λήξη των πλέι-οφ.

Παρέμεινε στην Α' Ερασιτεχνική κατηγορία ΕΠΣ Θράκης μέχρι και την σεζόν 2021-22 όταν κατάφερε να κερδίσει την άνοδο στην Γ' Εθνική.

Διακρίσεις
----------

**Στα Πρωταθλήματα**

* Την περίοδο 2008-09, 11ος στη Σούπερ Λίγκα.
* Προβιβασμός στη Σούπερ Λίγκα (1ος στην Β΄ Εθνική την περίοδο 2011-12).
* Προβιβασμός στη Σούπερ Λίγκα (3ος στην Β΄ Εθνική την περίοδο 2007-08).
* Καλύτερος τερματισμός στη Β΄ Εθνική (3 όμιλοι), 5ος την περίοδο 1974-75.
* Προβιβασμοί στη Β΄ Εθνική τις περιόδους 1968-69 και 1978-79 (1ος Ερασιτεχνικού πρωταθλήματος), 2005-06 (3ος στην Γ΄ Εθνική).

**Στο Κύπελλο Ελλάδας**

* 1971-72, Πανθρακικός - Ορέστης Ορεστιάδας 1-0, Ατρόμητος Αθηνών - Πανθρακικός 1-2, Παναχαϊκή - Πανθρακικός 2-0
* 1977-78, Πανθρακικός - Χαλκίδα 4-2, Απόλλων Καλαμαριάς - Πανθρακικός 0-0 (4-5 πεν.), Βέροια - Πανθρακικός 3-1
* 1979-80, Πανθρακικός - Χανιά 1-0, Πανθρακικός - Μακεδονικός 3-1, Παναρκαδικός - Πανθρακικός 3-1
* 2005-06, έως την 4η φάση (32): Λήλας Βασιλικού - Πανθρακικός 0-0 (1-1 παράταση) (2-4 πεν.), Πανθρακικός - Άρης Θεσσαλονίκης 2-1, Πανθρακικός - Ακράτητος 2-2 (5-6 πεν.)
* 2008-09, έως την 5η φάση (16): Ζάκυνθος - Πανθρακικός 0-0 (0-2 παράταση)

Πρόεδρος του συλλόγου από το Φεβρουάριο 2018 είναι ο Χαράλαμπος Σακάρης.

Σύνδεσμοι Φιλάθλων και προσωνύμια
---------------------------------

Οι Ούλτρας
Ο σύνδεσμος φιλάθλων του Πανθρακικού *Κροκόδειλοι* δημιουργήθηκε μετά την άνοδο της ομάδας στην Γ' Εθνική την περίοδο 2005-06. Ήταν ο πρώτος οργανωμένος σύνδεσμος στην ιστορία της ομάδας, κατάφερε να συσπειρώσει πολλούς φιλάθλους - οπαδούς γύρω από αυτήν, αλλά διαλύθηκε αρκετά σύντομα. Στη θέση του πλέον δημιουργήθηκαν η *Λέσχη Φίλων Πανθρακικού "Κύκλωπες" - Θύρα 2*, οι *Ούλτρας*, οι *Gruppo Panthrakistas* και τελευταία το "*Panthraxclub*", με έντονη δραστηριότητα στο πανθρακικό φίλαθλο κίνημα.

Το παρατσούκλι που συνοδεύει την ομάδα είναι "Κροκόδειλοι" από το όνομα του πρώτου συνδέσμου φιλάθλων, καθώς και "Πράσινοι της Κομοτηνής". Επίσης, χρησιμοποιείται περιπαικτικά και το προσωνύμιο "Στραγαλάδες" λόγω της παράδοσης της Κομοτηνής στην παραγωγή στραγαλιών.

Έδρα και αθλητικό κέντρο
------------------------

### Δημοτικό Γήπεδο Κομοτηνής

Δημοτικό Στάδιο Κομοτηνής
Ο Πανθρακικός αγωνίζεται στο *Δημοτικό Γήπεδο Κομοτηνής-ΟΠΑΠ*. Το γήπεδο θεμελιώθηκε το 1923 από τον Ελληνικό Στρατό, αρχικά μόνο αγωνιστικός χώρος και μάντρα περιμετρικά. Η βόρεια κερκίδα, 1.608 θέσεων, κατασκευάστηκε το 1950 και το 1970 η νότια κερκίδα, 1.090 θέσεων. 

Το γήπεδο ανακαινίσθηκε πλήρως το καλοκαίρι του 2008 με αφορμή την άνοδο της ομάδας στη Σούπερ Λίγκα (Α’ Εθνική). Τοποθετήθηκαν πλαστικά καθίσματα, πυλώνες φωτισμού για νυχτερινούς αγώνες, η δε χωρητικότητά του αυξήθηκε με την κατασκευή μιας κερκίδας, δυτικά, 2.002 θέσεων. Το καλοκαίρι του 2009 η κατασκευή της ανατολικής κερκίδας, 1.498 θέσεων, έδωσε στο γήπεδο τη σημερινή του μορφή. Με την τελευταία προσθήκη η συνολική χωρητικότητα του έφθασε τις 6.198 θέσεις καθήμενων θεατών. 

Ρεκόρ εισιτηρίων (5.355) σημειώθηκε στον αγώνα με τον Παναθηναϊκό στις 13/9/2009.

### Αθλητικό κέντρο Πανθρακικού

Αθλητικό Κέντρο Πανθρακικού
Το κεντρικό κτίριο του Αθλητικού Κέντρου
Η κατασκευή του Αθλητικού Κέντρου του Πανθρακικού ξεκίνησε το 2009 σε έκταση 53 στρεμμάτων. Βρίσκεται στον οικισμό Κικίδιο 4 χλμ ανατολικά της Κομοτηνής και παραχωρήθηκε στον Ερασιτέχνη από τον Δήμο Κομοτηνής. Το έργο κατασκευάστηκε από την ΠΑΕ Πανθρακικός και παραδόθηκε σε χρήση στην επαγγελματική ποδοσφαιρική ομάδα τον Ιανουάριο του 2011. Αποτελείται από τρία γήπεδα πλήρους μεγέθους και χώρο εκγύμνασης τερματοφυλάκων. Το κεντρικό κτίριο, εμβαδού 360 τμ, καλύπτει τις ανάγκες της πρώτης ομάδας και περιλαμβάνει σταθμό πρώτων βοηθειών, κέντρο φυσιοθεραπείας, αποδυτήρια παικτών, γυμναστήριο, 

αίθουσα τύπου και συνεδριάσεων. Το 2011 ολοκληρώθηκε η κατασκευή ενός ακόμη κτιρίου 200 τμ που καλύπτει τις ανάγκες της ομάδας νέων και των μικρών ομάδων της ακαδημίας του Συλλόγου. Η ομάδα νέων και οι ακαδημίες ποδοσφαίρου εξυπηρετούνται με 3 γήπεδα, ένα πλήρους και δύο μισού μεγέθους.

Η πορεία του Πανθρακικού από το 1963 ως σήμερα
----------------------------------------------

***Σύμφωνα με διάφορες πηγές***



|  |
| --- |
| **Πρώτη περίοδος, 1963 – 2001** |
| **περίοδος** | **κατηγ.** | **θέση** | **Ν-Ι-Η** | **τέρματα** | **περίοδος** | **κατηγ.** | **θέση** | **Ν-Ι-Η** | **τέρματα** |
| 1963-64 |  |  |  |  | 1982-83 | 2 | 12 | 15-06-17 | 38-44 |
| 1964-65 | 3 | 1 | 6-1-1 | 14-7 | 1983-84 | 3 | 18 | 11-13-16 | 41-46 |
| 1965-66 | 3 | 5 |  | 25-26 | 1984-85 | 4 | 1 |  | 96-31 |
| 1966-67 | 3 | 5 |  | 40-22 | 1985-86 | 3 | 15 | 14-07-17 | 48-62 |
| 1967-68 | 3 |  |  |  | 1986-87 | 3 | 18 | 11-06-21 | 46-72 |
| 1968-69 | 3 | 1 |  |  | 1987-88 | 4 | 11 |  | 50-42 |
| 1969-70 | 2 | 14 | 07-12-15 | 26-47 | 1988-89 | 5 | 1 |  |  |
| 1970-71 | 2 | 9 | 10-12-12 | 35-34 | 1989-90 | 4 | 4 |  | 58-30 |
| 1971-72 | 2 | 7 | 17-07-14 | 45-44 | 1990-91 | 4 | 3 | 29-07-06 | 86-26 |
| 1972-73 | 2 | 9 | 14-10-14 | 34-31 | 1991-92 | 4 | 5 |  | 50-41 |
| 1973-74 | 2 | 8 | 16-12-12 | 43-39 | 1992-93 | 4 | 2 |  | 59-27 |
| 1974-75 | 2 | 5 | 16-11-11 | 43-35 | 1993-94 | 4 | 9 |  | 61-38 |
| 1975-76 | 2 | 10 | 15-05-18 | 44-47 | 1994-95 | 5 | 1 |  |  |
| 1976-77 | 2 | 12 | 14-08-16 | 39-56 | 1995-96 | 4 | 12 |  | 45-47 |
| 1977-78 | 2 | 17 | 12-08-18 | 44-46 | 1996-97 | 41 | 8 |  | 46-28 |
| 1978-79 | 3 | 1 |  |  | 1997-98 | 41 | 10 |  | 66-43 |
| 1979-80 | 2 | 11 | 11-11-16 | 34-39 | 1998-99 | 52 | - |  |  |
| 1980-81 | 2 | 7 | 17-06-15 | 42-48 | 1999-00 | 6 |  |  |  |
| 1981-82 | 2 | 8 | 15-09-14 | 38-48 | 2000-01 | 6 |  |  |  |

-1***Την περίοδο 1996-1998 ο Πανθρακικός συγχωνεύθηκε με τον Ορφέα Ξυλαγανής και αγωνίσθηκε ως Πανθρακικός Ξυλαγανής.***  

-2***Κατά τη διάρκεια της περιόδου 1998-99 εγκατέλειψε λόγω οικονομικών προβλημάτων***

|  |
| --- |
| **Νέα Περίοδος, 2001 – Σήμερα** |
| **περίοδος** | **κατηγ.** | **θέση** | **Ν-Ι-Η** | **τέρματα** |
| 2001–02 | 6 | 1 |  |  |
| 2002–03 | 5 | 1 | 28–01–01 |  |
| 2003–04 | 4 | 5 | 17–07–06 | 39–22 |
| 2004–05 | 4 | 1 | 24–05–01 | 70–10 |
| 2005–06 | 3 | 3 | 19–09–02 | 44–21 |
| 2006–07 | 2 | 11 | 12–06–16 | 40–44 |
| 2007–08 | 2 | 3 | 17–10–07 | 44–31 |
| 2008–09 | 1 | 11 | 09–06–15 | 23–37 |
| 2009–10 | 1 | 16 | 03–03–24 | 21–62 |
| 2010–11 | 2 | 7 | 13-08-13 | 36-38 |
| 2011–12 | 2 | 1 | 22-07-05 | 49-16 |
| 2012–13 | 1 | 10 | 10-06-14 | 30-33 |
|
| 2013–14 | 1 | 10 | 11-08-15 | 39-52 |
| 2014–15 | 1 | 12 | 11-10-13 | 35-44 |
| 2015–16 | 1 | 15 | 03-08-19 | 18-58 |
| 2016–17 | 22 | 18 | 03–03–28 | 07-81 |
| 2017–18 | 5 | 2 | 24–02–02 | 84-21 |
| 2018–19 | 4 | 4 |  |  |
| 2019–20 | 5 | 2 |  |  |
| 2020–21 | 5 | διεκόπη | διεκόπη | διεκόπη |
| 2021–22 | 4 | 1 |  |  |
| 2022–23 | 3 | 6 | 13–08–07 | 44–36 |

Σημαντικοί ποδοσφαιριστές
-------------------------

Σημαντικοί ποδοσφαιριστές που φόρεσαν την φανέλα του Πανθρακικού και έχουν διακριθεί με αυτήν είναι

|  |  |  |
| --- | --- | --- |
| * Μίμης Λεπτοκαρίδης
* Ζαχαρίας Τήλιος
* Σταύρος Σβιντρίδης
* Χρήστος Δουλγεράκης
* Απόστολος Χατζηιωαννίδης
* Φίλιππος Αϊβάζης
* Τασος Μαλουσης
* Σταύρος Καζας
* Γιωργος Κεσσίδης
* Γιώτης Ξενοδοχίδης
* Βασίλης Φωτίδης
* Θωμάς Δράμαλης
* Αρχοντής Κατσαρίδης
* Θανάσης Λύκου
* Γιάννης Γούναρης
* Κώστας Βασιλακάκης
* Σταύρος Σαλπιγγίδης
* Σωτήρης Ζαφειρίου
* Νίκος Μειμαρίδης
* Χρήστος Αρβανιτίδης
 | * Χάρης Μπανιώτης
* Ζήσης Τσέκος
* Στέφανος Καρκάνης
* Γιώργος Κουλακιώτης
* Ξενοφών Γήττας
* Αχιλλέας Αγγελόπουλος
* Χουσεΐν Μουμίν
* Θανάσης Δανίδης
* Νίκος Ζαμπρόπουλος
* Δημήτρης Σουάνης
* Γιώργος Κατερίνης
* Φώτης Κωνσταντινίδης
* Νίκος Μπαχαρίδης
* Ανέστης Αργυρίου
* Λευτέρης Σακελλαρίου
* Σπύρος Βρονταράς
* Ιωάννης Κανωτίδης
* Δημήτρης Παπαδόπουλος
* Γιάννης Στάθης
* Χρήστος Μίνγκας
 | * Μάριος Αγαθοκλέους
* Χρήστος Χαραλάμπους
* Έρος Γκαμπόρ
* Ρόνι Βαν Ες
* Ζόραν Στοίνοβιτς
* Σίτο Ριέρα
* Σέσαρ Ενρίκες Ιτούρα
* Ρομπίνιο
* Σέρχιο Ντανιέλ Πόνσε
* Χουάν Βελάσκο Ντάμας
* Λουντοβίκ Κλεμάν
* Χοσέ Εμανουέλ Ρόκα Κάσες
* Στηβ Λέο Μπέλεκ
* Αμπντούλ Μοχτάρ Ντιαλό
* Εμανουέλ Λόπεζ
* Μπερτράντ Ρομπέρ
* Φίλιπ Αρσενίεβιτς
* Φαμπιάν Βιειρά (Μπαλού)
* Μλάντεν Κασκελάν
* Μαραμά Βαϊρουά
 |

Σημαντικοί προπονητές
---------------------

Κώστας Βασιλακάκης
* Ο Κώστας Βασιλακάκης υπήρξε ο σημαντικότερος προπονητής στη σύγχρονη ιστορία του Πανθρακικού, οδήγησε την ομάδα από το πρωτάθλημα της Δ' Εθνικής στη μεγάλη κατηγορία (2004-2008, τρεις προβιβασμοί).
* Ο Βέλγος Εμίλιο Φερέρα (2008-09), ο οποίος κατάφερε να δημιουργήσει από το "μηδέν", με μεγάλο αριθμό νέων ποδοσφαιριστών, μια αξιόλογη και αξιόμαχη ομάδα στην πρώτη χρονιά του Πανθρακικού στη Σούπερ Λίγκα.
* Ο Σάββας Παντελίδης πέτυχε δημιουργώντας το καλοκαίρι του 2011 μια καινούργια ομάδα με χαμηλό προϋπολογισμό την κατάκτηση του πρωταθλήματος και την άνοδο για δεύτερη φορά στη μεγάλη κατηγορία.
* Ο Παύλος Δερμιτζάκης ανέλαβε την ομάδα τον Οκτώβριο του 2012 διαδεχόμενος τον Σάββα Παντελίδη και την οδήγησε στην καλύτερη θέση στην ιστορία της αλλά και στα ημιτελικά στο κυπέλλου 2012-13.
* Ο Χοσέ Μανουέλ Ρόκα ανέλαβε στο δεύτερο μισό του πρωταθλήματος 2014-15 καταφέρνοντας την παραμονή στην κατηγορία έπειτα από συνεχή θετικά αποτελέσματα τις τελευταίες αγωνιστικές.
* Την σεζόν 2016-17 αποσύρθηκε από την σεζόν λόγω οικονομικών προβλημάτων. Έτσι οι αντίπαλοι κέρδιζαν το παιχνίδι με σκορ υπέρ τους 3-0.
* Από το 2018 ανέλαβε προπονητής ο Νίκος Μπαχαριδης ο οποίος υπηρετούσε για χρόνια την ομάδα σαν ποδοσφαιριστής και αργότερα σαν προπονητής στα τμήματα υποδομής.

Παραπομπές
----------

1. ↑  «epae.org». Αρχειοθετήθηκε από το πρωτότυπο στις 21 Απριλίου 2012. Ανακτήθηκε στις 6 Φεβρουαρίου 2015.
2. ↑  Μπελάδες εν όψει για Ντέμη και Ρέμο sport-fm.gr
3. ↑  «Ιστορικό Πανθρακικού». Αρχειοθετήθηκε από το πρωτότυπο στις 27 Ιουνίου 2015. Ανακτήθηκε στις 5 Οκτωβρίου 2011.
4. ↑  «RSSSF, 2nd Level Table, περίοδος 1962–63».
5. ↑  «RSSSF, 2nd Level Table, περίοδος 1963–64».
6. 1 2  «RSSSF, Συγχωνεύσεις και αλλαγές ονομάτων».
7. ↑  «Η Ίδρυση του Πανθρακικού - 1964». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 1 Ιανουαρίου 2012.
8. ↑  «Συγχώνευση με τον Ορφέα Ξυλαγανής».
9. ↑  «ΠΑΕ Πανθρακικός: Αποχωρούμε από τη Stoiximan.gr Football League» (στα αγγλικά).. Ανακτήθηκε στις 2017-01-31.
10. ↑  thrakisports, Από (25 Ιανουαρίου 2017). «Τ-Ε-Τ-Ε-Λ-Ε-Σ-Τ-Α-Ι! Ενημερώθηκαν οι παίκτες, προς απόσυρση ο Πανθρακικός από το πρωτάθλημα...». *Thrakisports*. Αρχειοθετήθηκε από το πρωτότυπο στις 6 Φεβρουαρίου 2017. Ανακτήθηκε στις 31 Ιανουαρίου 2017.
11. ↑  ΣΚΑΪ. «"Κανόνι" στη Football League: Αποχωρεί ο Πανθρακικός». Αρχειοθετήθηκε από το πρωτότυπο στις 2017-01-28.. Ανακτήθηκε στις 2017-01-31.
12. ↑  «Ο Πανθρακικός στο κύπελλο Ελλάδας, 2005-2012». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 18 Φεβρουαρίου 2012.
13. ↑  «Ιστορία του Πανθρακικού, επίσημη ιστοσελίδα». Αρχειοθετήθηκε από το πρωτότυπο στις 27 Ιουνίου 2015. Ανακτήθηκε στις 5 Οκτωβρίου 2011.
14. ↑  «RSSSF, 2nd Level Final Tables».
15. ↑  «RSSSF, 3rd Level Final Tables».
16. ↑  «RSSSF, Συγχωνεύση με τον Ορφέα Ξυλαγανής».

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα
* Panthraxclub
* Panthracrocs

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |